«Բայց այս նիստին դուք հանդուրժողականություն և զսպվածություն չեք կարողանում ցուցաբերել, ինչպես նաև այնպիսի բաներ եք ասում, որոնք տարրական գիտելիքներ ունեցող անձն իրեն թույլ չի տա. Ինեսսա Պետրոսյանին պարոնով եք դիմել, Լուսինե Սահակյանին ամբաստանյալ եք անվանել, մատ թափ տալով՝ փաստաբաններին սպառնացել եք, որ նրանց նկատմամբ խափանման միջոց կկիրառեք»,- հիշեցրեց Զաքարյանն ու հավելեց, որ ինքն ամենևին կասկածի տակ չի դնում դատավորի իրավական գիտելիքները: Խնդիրն, ըստ Զաքարյանի, մեկ այլ տեղ է՝ ըստ պաշտպանի՝ դատավոր Արտուշ Գաբրիելյանը հոգեպես անհավասարակշիռ վիճակում է գտնվում, և նրա նմանատիպ վարքագիծը հենց դրա հետևանք է: